། ཕག་མོ་ཞལ་གདམས་དང་བཅས་པ། ཀུན་དགའ་རྡོ་རྗེའི་སློབ་མ་ཟ་སྟོན་ལོ་ཙྪ་བ་ལ། ཕག་མོའི་མཆོག་གདམས་ཁྱད་པར་གྱི་གདམས་པ་ལ་སོགས་པ་རྔོག་ཀུན་དགའ་ལ་གཏུགས་
147

བདེ་མཆོག་ཆོས་སྐོར་
ནས། རྔོག་ལུགས་ཀྱི་རྒྱུད་གསུམ་མན་ངག་དང་བཅས་པ་རྣམས་ལ་མཁས་པར་སྦྱངས་པ་དེས། བླ་མ་དམར་ཆེན་པོའི་དྲུང་དུ་ཡུན་རིང་དུ་བསྟེན་ནས། བྷ་དན་ཏ་ནས་བརྒྱུད་པའི་ལོ་ནག་དྲིལ་གསུམ་གྱི་དབང་བཀའ། རྩ་རྒྱུད་ཀྱི་
བཤད་བཀའ། མན་ངག་གི་བཀའ་དང་བཅས་པ་དང༌། རྒྱལ་པོའི་སྲས་འཇིགས་མེད་ལྷ་ནས་བརྒྱུད་པའི་ལོ་ཧི་པའི་དབང་བཀའ་བཤད་བཀའ། དེའི་རྒྱབ་ཏུ་དུས་འཁོར་གྱི་དབང་མདོར་བསྟན་ལ་སོགས་པའི་མན་ངག་རྣམས་
ལེགས་པར་མནོན་སོ། །དེ་ལ་ཐུར་ལྷའི་མཁན་པོ་ཚུལ་སྐྱབས། དེ་ལ་ཐང་དཔེ་བའི་མཁན་པོ་འཕགས་སྐྱབས། དེས་གསེར་སྡིང་པ་གཞོན་ནུ་འོད། དེས་བླ་མ་ཆོས་སྐུ་འོད་ཟེར། དེས་བདག་གི་བླ་མ་ལ་གནང་སྟེ། དེ་རྣམས་
ཀྱི་རྣམ་ཐར་ལོགས་ན་ཡོད་དོ། །ཡང་དམར་ཆེན་པོའི་དབོན་པོ་ཤེས་རབ་རྡོ་རྗེ། ཐུབ་པ་ཤེས་རབ་བརྩོན་འགྲུས་རྡོ་རྗེ། དེའི་དབོན་པོ་བལྟམས་པ་དང༌། འབྲུག་གྲགས་པ་མཉམ་པོ་བྱུང་བས་འབྲུག་སེང་ཞེས་མིང་དུ་བཏགས་
སོ། །དེས་བླ་མ་བརྩོན་འགྲུས་རྡོ་རྗེའི་དྲུང་དུ། རང་གི་བླ་མ་ནས་བརྒྱུད་པའི་བདེ་མཆོག ཡོ་ག ལོ་ཙྪ་ཆོས་དྲུག་ལ་སོགས་པ་ཐུགས་སུ་ཆུད་པར་མཛད་ནས། དགུང་ལོ་བཅུ་དྲུག་ལོན་པ་ན་ས་སྐྱར་བྱོན། རྗེ་བཙུན་ཆེན་པོ་དང་
ཟུར་ཆོས་པ་རིག་འཛིན་གྲགས་པ་གཉིས་ལ་གཏུགས་ནས། བདེ་མཆོག་རྩ་བའི་རྒྱུད་ལ་སློབ་གཉེར་མཛད་ནས་བཤད་གསར་ཡང་མཛད། དེ་རྗེས་ཀྱེ་རྡོ་རྗེའི་རྒྱུད་གསུམ་མན་ངག་དང་བཅས་པ་ཅི་རིགས་སུ་གསན་ཏེ་ལོ་གསུམ་གྱི་
148

مه
আ
།བར་དུ་བསྟེན་ནོ། །རྗེ་བཙུན་སྐུ་གཤེགས་ནས་ས་སྐྱ་པཎྜི་ཏ་ལོ་གསུམ་གྱི་བར་དུ་བསྟེན་ནས། རྒྱུད་གསུམ་མན་ངག་དང་བཅས་པ་ལ་མཁས་པར་སྦྱངས་ཕྱིས་རབ་ཏུ་བྱུང་བའི་མཚན་ཆོས་ཀྱི་རྒྱལ་པོ་
ཞེས་བྱའོ། །དེ་ལ་བླ་མ་ཤཱཀ་གཞོན་གྱིས་ཞུས། དེ་ལ་ལྕེ་བློ་ལྡན་སེང་གེས་ཞུས། དེ་ལ་བདག་ཅག་གི་བླ་མས་ཞུས་སོ། །བྷ་དན་ཏའི་སློབ་མ་མར་དོ་ནས་བརྒྱུད་པ་དང༌། གཉོས་ལོ་ཙྪ་ནས་བརྒྱུད་པ་གཉོས་ལུགས་སུ་གྲགས་
ཏེ། དེ་ལ་ཇོ་བོ་ལུགས། ས་ལུགས། པུ་ཧྲངས་ལོ་ཆུང་ལུགས་དང་གསུམ། དབང་བཀའ། ཁྲིད་བཀའ་བཤད་བཀའ་དང་བཅས་པ་དང་གཉོས་ལུགས་ཀྱི་དབང་བཀའ་དང༌། རྒྱུད་རྩ་བཤད་ཀྱིི་ལུང་དང་བཅས་པ་ཀུན་མཁྱེན་
འཕགས་པ་ཡོན་ཏན་རྒྱ་མཚོས་བདག་ལ་གནང་ངོ་། །མར་དོ་ལུགས་ཀྱི་ལོ་ཧི་པ་བཅུ་གསུམ་མ། དྲིལ་བུ་ལྷ་ལྔ་ལ་སོགས་པའི་དབང་། བླ་མ་དཔལ་ལྡན་པ་ལས་ཐོབ་ཅིང་རྒྱུད་ཀྱི་བཤད་ལུང༌། གཟེ་བའི་སློབ་མ་ཁང་གསར་བ་
བསོད་ནམས་མགོན་ཞེས་པ་ལ། བླ་མ་ཡང་རྩེ་བས་ཞུས། དེ་ལ་བདག་གིས་ཞུས་ཏེ། དེའི་གོང་གི་བརྒྱུད་པ་རྣམས་རྩད་བཅད་ས་མ་བྱུང་ངོ་། །གསུམ་པ་ལ། འཆད་པ་པོ་སློབ་དཔོན། ཉན་པ་པོ་སློབ་མ། ཚོགས་པའི་བཤད་
ཉན་བྱ་ཚུལ། དེ་ལྟར་བྱས་པའི་འབྲས་བུ་དང་བཞིའི་དང་པོ་ནི། བསྟེན་བྱ་དཔལ་ལྡན་བླ་མའི་མཚན་ཉིད་ནི། སྡོམ་འབྱུང་ལས། དུལ་བ་ཞི་བའི་ཆ་ལུགས་ཅན། །སེམས་ཅན་ཀུན་རབ་མི་འཇིགས་སྟེར། །སྔགས་དང་རྒྱུད་ཀྱི་
149

རབ་སྦྱོར་ཤེས། །བསྟན་བཅོས་རིག་ཅིང་སྙིང་རྗེར་ལྡན། །སྙན་པའི་ངག་སྨྲ་ཐམས་ཅད་ལ། །སེམས་ཅན་ཀུན་ལ་བུ་བཞིན་དུ། །རྟག་ཏུ་སྦྱིན་པ་ལ་སོགས་དགའ། །རྣལ་འབྱོར་བསམ་གཏན་མངོན་པར་བརྩོན། །བདེན་པར་སྨྲ་
ཞིང་འཚེ་བ་མེད། །སྙིང་རྗེ་དང་ནི་ཕན་སེམས་ལྡན། །སེམས་ནི་མཉམ་ཉིད་ཕྱག་རྒྱར་ལྡན། །སེམས་ཅན་རྣམས་ཀྱི་མགོན་གྱུར་པ། །སེམས་ཅན་བསམ་པའི་ཁྱད་པར་ཤེས། །མགོན་དང་བྲལ་བ་རྣམས་ཀྱི་གཉེན། དབང་པོ་
ཡང་དག་རྫོགས་པའི་ལུས། །བལྟ་དང་སྡུག་པའི་གཟུགས་དང་ལྡན། །དབང་བསྐུར་དོན་གྱི་དེ་ཉིད་ཤེས། །ཚིག་གསལ་ཡོན་ཏན་རྒྱ་མཚོ་སྟེ། །རྟག་པར་རྒྱུན་དུ་གནས་བསྟེན་པ། །དེ་ནི་སློབ་དཔོན་རིག་པར་བྱ། །ཞེས་
དང༌། རྡོ་རྗེ་མཁའ་འགྲོར་ཡང༌། དེ་དང་འགྱུར་མི་གཅིག་པ་མིན་པ་འདྲ་བར་གསུངས་སོ། །སྤང་བྱ་གདུག་པའི་སློབ་དཔོན་ནི། རྡོ་རྗེ་མཁའ་འགྲོར། གང་ཡང་གཡོ་དང་ཁྲོ་དང་ལྡན། །ཤིན་ཏུ་རྩུབ་པའི་ཚིག་སྨྲ་ཞིང༌། །ཡོན་ཚེ
ཏན་ཚིག་མེད་སློབ་དཔོན་ནི། །རྟག་ཏུ་བསྟེན་པར་མི་བྱའོ། །གཉིས་པ་སྤང་བྱའི་སློབ་མ་ནི། སྡོམ་འབྱུང་ལས། སྙིང་རྗེ་མེད་ཅིང་ཁྲོ་ལ་གདུག །ཁེངས་དང་བརྐམ་ཆགས་རྣམ་གཡེང་ཅན། །མ་རུངས་རྨོངས་པ་སྙོམས་ལས་
ཅན། །གཞན་གྱི་སྲོག་ལ་བརྩེ་བ་བྲལ། །ཕ་རོལ་རྫས་ལ་མངོན་ཞེན་པ། །བླ་མས་རྟག་ཏུ་སྤང་བར་བྱ། །རྗེས་སུ་གཟུང་བར་འོས་པའི་སློབ་མ་ནི། དེ་ཉིད་ལས། བཟོད་ལྡན་དྲང་ཞིང་གཡོ་སྒྱུ་མེད། །མི་དགེ་བཅུ་ནི་ཡོངས་སུ་
བདེ་མཆོག་ཆོས་སྐོར་

আ
།སྤངས། །སེམས་ཅན་རྣམས་ཀྱིས་བལྟ་ན་སྡུག །འབར་བའི་མེ་དང་དུག་གཡོགས་བཞིན། །ཕ་རོལ་རྫས་ལ་རེག་མི་བྱེད། །རྟག་པར་རྒྱུན་དུ་བླ་མ་མཆོད། །དམ་ཚིག་ལྟ་བ་ལ་སྤྲོ་ཞིང༌། །རྟག་ཏུ་
སྦྱིན་པ་ལ་སོགས་དགའ། །འཇིག་རྟེན་ཕ་རོལ་མངོན་འདོད་པ། །རབ་བསྔགས་སློབ་མ་དེ་རྣམས་ལ། །བསྟན་བྱ་དཀྱིལ་འཁོར་དགེ་བའོ། །ཞེས་གསུངས་ཤིང་རྡོ་རྗེ་མཁའ་འགྲོར་ཡང་ཞིབ་ཏུ་གསུངས་སོ། །དེ་ལྟར་དཔོན་སློབ་
ཕན་ཚུན་ལོ་བཅུ་གཉིས་ཀྱི་གོང་ནས་བརྟག་དགོས་ཏེ། རྡོ་རྗེ་ཕྲེང་བར། ཇི་ལྟར་རིན་ཆེན་བརྡར་བ་དང་། །གསེར་ནི་བསྲེགས་དང་བཅས་པས་བརྟག །དེ་བཞིན་དུ་ནི་སློབ་མ་ཡང་། །ལོ་ནི་བཅུ་གཉིས་བར་དུ་བརྟག །དེ་ཕྱིར་
ཕན་ཚུན་དེ་ལྟ་བུས། །དུས་ཀུན་དུ་ནི་དེ་ལྟར་བརྟག །ཅེས་གསུངས་ཤིང་བརྟགས་པས་བསྟེན་དུ་རུང་བར་ཤེས་པ་དང༌། སློབ་མས་གུས་པས་མཎྜལ་སྔོན་དུ་འགྲོ་བས་གསོལ་བ་གདབ་སྟེ། སྡོམ་འབྱུང་དུ། ཐལ་མོ་སྦྱར་བ་བྱས་
ནས་ནི། །གུས་པའི་ཡིད་ཀྱིས་གསོལ་བཏབ་བྱ། །ཞེས་སོགས། སློབ་དཔོན་གྱིས་ཀྱང་ལེགས་པར་བརྟགས་ནས་སྣོད་དང་མི་ལྡན་ན་སྦྱིན་པར་མི་བྱ་སྟེ། རྡོར་ཕྲེང་ལས། ཇི་ལྟར་སེང་གེའི་འོ་མ་ནིི། །ས་ཡི་སྣོད་དུ་གཞག་མི་
བྱ། །དེ་བཞིན་རྣལ་འབྱོར་ཆེན་པོའི་རྒྱུད། །སྣོད་མིན་དག་ལ་སྦྱིན་མི་བྱ། །སློབ་མ་སྐད་ཅིག་དེ་ལ་འཆི། །འདི་དང་ཕ་རོལ་དུ་ནི་ཕུང༌། །སྣོད་མིན་དག་ལ་རབ་བཤད་ན། །སློབ་དཔོན་དངོས་གྲུབ་ཉམས་པར་འགྱུར། །ཞེས་
151

སོ། །སྣོད་དུ་རུང་བར་ཤེས་ནས་ཐོག་མར་དབང་གིས་རྒྱུད་སྨིན་པར་བྱ་དགོས་ཏེ། ཡེ་ཤེས་ཐིག་ལེར། དབང་མེད་ན་ནི་དངོས་གྲུབ་མེད། །བྱེ་མ་བཙིར་ལ་མར་མེད་བཞིན། །གང་ཞིག་རྒྱུད་ལུང་ང་རྒྱལ་གྱིས། །དབང་བསྐུར་
མེད་པར་འཆད་བྱེད་པ། །སློབ་དཔོན་སློབ་མ་ཤི་མ་ཐག །དངོས་གྲུབ་ཐོབ་ཀྱང་དམྱལ་བར་སྐྱེ། །དེ་བས་འབད་པ་ཐམས་ཅད་ཀྱིས། །བླ་མ་ལ་ནི་དབང་ནོད་ཞུ། །ཞེས་སོ། །གསུམ་པ་ལ། བླ་མས་སློབ་མའི་རྒྱུད་ཀྱི་དབྱེ་བ་
བརྟགས་ནས་ཚོགས་བཤད་དང༌། སློབ་བཤད་ཀྱི་སྣོད་གང་ཡིན་ལ་དེ་དང་མཐུན་པའི་བཤད་པ་བྱ། དེ་ཡང་རྒྱུད་བཤད་ཐབས་ཀྱི་མན་ངག་རྒྱུད་གསུམ། རིམ་པ་གཉིས། སྦྱོར་བ་གསུམ་ལ་སོགས་པ་རྒྱུད་སྡེ་ལས་གསུངས་
ནའང་། ཆེས་མཆོག་ཏུ་གྱུར་པ་ནི། རྒྱན་བདུན་གྱི་སྒོ་ནས་བཤད་པ་སྟེ། རྒྱན་བདུན་གྱི། གླེང་བསླང་པ་ཡྀ་གྲངས་ནི་ལྔ། །ཚུལ་ནི་རྣམ་པ་བཞིར་འགྱུར་ཏེ། །རྒྱས་བཤད་མཐའ་ནི་རྣམ་པ་དྲུག །བཤད་པ་ཡང་ནི་རྣམ་པ་་
བཞི། །ལྔ་པའི་དབྱེ་བ་གཉིས་དང་ལྡན། །དྲུག་པའི་དབྱེ་བ་ལྔ་དང་ལྡན། །བདུན་པའི་དབྱེ་བ་རྣམ་གཉིས་ཏེ། །རྒྱན་རྣམས་མདོ་རུ་བསྡུས་པའོ། །ཞེས་སྒྲོན་གསལ་ལས་འབྱུང་ལ། དང་པོ་གླེང་བསླང་བ་ལྔ་ནི། རྒྱུད་ཀྱི་
མིང་། གདུལ་བ་གང་གི་དོན་དུ། བྱེད་པ་པོ་གང་གིས། རྒྱུད་ཀྱི་ཚད། འབྲས་བུ་དགོས་པ་གང་ཡིན་ཞེས་པའི་ལན་འདེབས་པའོ། །གཉིིས་པ་བརྗོད་བྱ་སངས་རྒྱ་བའི་ཚུལ་བཞི་ལ། རྒྱུད། གླེང་གཞི། ངེས་ཚིག རྒྱུ་བཞི་

་ আ །སྟེ། དེ་ལ་འདོད་ཆགས་དང་བྲལ་བའི་སངས་རྒྱ་བའི་ཚུལ་བཞི་ནི། མི་རུ་སྐྱེ་བ་ནི་རྒྱུད། རབ་ཏུ་བྱུང་བ་ནི་གླེང་གཞི། བྱུང་ནས་བསླབ་པ་བསྲུང་བ་ནི་ངེས་ཚིག དཀའ་བ་སྤྱོད་པ་རྒྱུའོ། །འདོད་
ཆགས་དང་བཅས་པའི་སངས་རྒྱ་བའི་ཚུལ༵་ལ། བསྐྱེད་རིམ་རྒྱུ། རྫོགས་རིམ་གླེང་གཞི། དབང་དང་དམ་ཚིག་སྡོམ་པ། ངེས་ཚིག སྤྱོད་པ་གསུམ་རྒྱུའོ། །མཐའ་དྲུག་ནི་དྲང་དོན། ངེས་དོན། དགོངས་པ་དང༌། དགོངས་
མིན། སྒྲ་ཇི་བཞིན་པ་དང༌། _སྒྲ་ཇི་བཞིན་མ་ཡིན་པ་སྟེ། དྲང་དོན་ནི། སྐལ་བ་ངན་པའི་སེམས་ཅན་དྲང་བའི་དོན་དུ། དོན་ཟབ་མོ་སྦས་ནས་ཁྱོད་ཀྱིས་སྲོག་ཆགས་གསད་པར་བྱ་ཞེས་སོགས་སོ། །རྡོ་རྗེའི་ཚིག་དེ་ཉིད་
ལ། ཡང་དག་པའི་དོན་ཟབ་མོ་སྟོན་པ་ངེས་དོན་ནོ། །དབང་པོ་རྣོན་པོའི་སེམས་ཅན་ལ་དོན་ཟབ་མོ་ཚིག་ཀྱོག་པོས་བསྟན་པ་ནི་དགོངས་བཤད། དབང་པོ་རྟུལ་པོ་མཆོག་དོན་དུ་གཉེར་བ་ལ། དོན་ཟབ་མོ་ཚིག་གསལ་བོར་སྟོན་པ་
ནི་དགོངས་མིན། དཀྱིལ་འཁོར་དང་སྦྱིན་སྲེག་གི་ཆོ་ག་ལ་སོགས་པ་ནི་སྒྲ་ཇི་བཞིན་པ། ཀོ་ཌ་བྱ་ཀོ་ཌ་བ་ཞེས་སོགས་འཇིག་རྟེན་པའི་སྐད་ལ་མེད་ཅིང༌། བསྟན་བཅོས་སཾ་སྐྲྀ་ཏའི་སྐད་ལའང་མེད་པའི་དེ་བཞིན་གཤེགས་པའི་
བརྡར་བསྟན་པ་རླུང་བཅུ་ལ་འཆད་པ་སོགས་སོ། །ཚུལ་བཞི་ནི་སྒྲ་པའི་ལུགས་ཀྱི་ཐོབ་ཐང་དུ་འབྲུ་གནོན་པ་ནི་ཡི་གེའི་དོན་བསྐྱེད་རིམ་སྟོན་པ་དང༌། ཕྱི་མཚན་ཉིད་དང་ཐུན་མོང་བའི་བྱང་ཆུབ་ཀྱི་ཕྱོགས་དང་མཐུན་པའི་ཆོས་སོ་
153

བདེ་མཆོག་ཆོས་སྐོར་
བདུན་དང༌། རྣམ་ཐར་སྒོ་གསུམ་སོགས་སྟོན་པ་ནི་སྤྱིའི་དོན། ཡབ་ཡུམ་སྙོམས་པར་འཇུག་པ་སྟོན་པ་ནི་ཚོགས་སུ་དབྱུང་བྱ་མ་ཡིན་པས་འདོད་ཆགས་ཆོས་ཀྱི་སྦས་པ། ཀུན་རྫོབ་བདེན་པ་སྒྱུ་མ་ལྟ་བུའི་ཏིང་ངེ་འཛིན་སྟོན་པ་
ནི། ཀུན་རྫོབ་བདེན་པའི་སྦས་པ། དགའ་བ་དང༌། མཆོག་དགའ་དང༌། ཁྱད་པར་གྱི་དགའ་བའི་ཡེ་ཤེས་སྟོན་པ་ནི་ཡེ་ཤེས་གསུམ་གྱི་སྦས་པའོ། །ཐམས་ཅད་སྟོང་པ་འོད་གསལ་སྟོན་པ་དང༌། བདེན་གཉིས་དབྱེར་མེད་ཀྱི་
ཟུང་འཇུག་སྟོན་པ་དང་གཉིས་ནི་མཐར་ཐུག་གོ། །ལྔ་པ་བཤད་པའི་དབྱེ་བ་གཉིས་ནི་སློབ་མ་དམན་པ་ཙནྡན་ལྟ་བུ་ལ་སོགས་པ་བཞི་ལ། ཡི་གེ་དང༌། སྤྱི་དང༌། དྲང་དོན་དང༌། སྒྲ་ཇི་བཞིན་པ་དང༌། དགོངས་མིན་དང་ལྔའི་སྒོ་
ནས་གཙོ་ཆེར་བསྐྱེད་རིམ་འཆད་པ་ནི་ཚོགས་བཤད། སློབ་མ་རིན་པོ་ཆེ་ལྟ་བུ་ལ་ངེས་དོན། དགོངས་བཤད། སྒྲ་ཇི་བཞིན་པ་མ་ཡིན་པ། སྦས་པ། མཐར་ཐུག་དང་ལྔས་གཙོ་ཆེར་རྫོགས་རིམ་འཆད་པ་ནི་སློབ་མ་ལ་བཤད་
པའོ། །རྒྱུད་ལ་འཇུག་པའི་གང་ཟག་ལྔ་ནི། ཙནྡན་ལྟ་བུ། པད་དཀར། ཨུཏྤལ། པད་དམར། རིན་པོ་ཆེ་ལྟ་བུ་དང་ལྔ་སྟེ། རྒྱུད་འདིའི་ལེའུ་ཉི་ཤུ་དྲུག་པ་ནས་གསུམ་དུ་བསྡུས་ཏེ། དང་པོ་ནི་དབང་པོ་ཐ་མ་ཡིན་པས་མ་དག་
པ་ཡིན་ལ། བར་པ་གསུམ་དབང་པོ་འབྲིང་གི་རབ་འབྲིང་གསུམ་སྟེ། མ་དག་པ་དང་དག་པས་བསྡུས། ཐ་མ་ནི། དབང་པོ་ཡང་རབ་སྟེ་དག་པས་བསྡུས་ཏེ་དྲུག་པའོ། །བདུན་པ་ནི། ཀུན་རྫོབ་དང་དོན་དམ་པའི་བདེན་པ་
154

19
আ
།གཉིས་རྣམ་པར་ངེས་པའོ། །དེ་ལྟར་རྒྱན་བདུན་གྱི་སྒོ་ནས་བླ་མས་བཤད་ཅིང༌། སློབ་མས་སྣོད་ཀྱི་སྐྱོན་གསུམ་སྤངས་ལ་མཉན། ཐུན་མོང་དུ། སྐྱབས་འགྲོ་སེམས་བསྐྱེད་མཎྜལ་དབུལ་བ་ལྷའི་རྣལ་
འབྱོར་གསལ་གདབ་པ་སྔོན་དུ་འགྲོ་བས་བསྐྱེད་རྫོགས་ཀྱི་ངང་ནས་མཉན། མཇུག་ཏུ། བསྔོ་བ་སྨོན་ལམ། ཡིག་བརྒྱ་བཟླས། གོ་ཆ་གསུམ་དང་ཚམ་རྔམ་སྔགས་ཀྱི་བསྲུང་བ་བྱའོ། །བཞི་པ་ནི། དངོས་གྲུབ་རབ་འབྲིང་
གསུམ་འགྲུབ་སྟེ་རྒྱུད་ཀྱི་དགོངས་པ་དང་འདྲའོ། །དེ་ལྟར་དངོས་གྲུབ་གསང་བ་ཀུན་འདུས་པ། །ཀླ་ཀློའི་སྐད་ཀྱིས་ཤིན་ཏུ་སྦས་པ་ཡི། །འཁོར་ལོ་སྡོམ་པའི་རྒྱུད་སྡེ་རྒྱ་མཚོ་ཆེ། །ཇི་ལྟར་གསུངས་ཤིང་སྡུད་པོས་བསྡུས་ཚུལ་
དང༌། །སྤྲུལ་སྐུའི་ཞིང་དུ་རྒྱུན་དུ་གནས་པའི་ཚུལ། །གྲུབ་ཐོབ་བླ་མའི་བརྒྱུད་པའི་རིམ་པ་དང་། །རྒྱུད་སྡེའི་ངོས་འཛིན་དབྱེ་བ་མདོར་བསྡུས་པ། །སྤྱི་ཡི་རྣམ་གཞག་བསྡུས་པ་དོན་གསལ་འདི། །དུས་གསུམ་སངས་རྒྱས་ངོ་བོ་
ཆོས་ཀྱི་རྗེ། །དཔལ་ལྡན་བླ་མའི་བཀའ་ཡིས་གནང་ཕྱིར་དང༌། །བློ་ལྡན་དོན་གཉེར་རྣམས་ཀྱིས་བསྐུལ་བའི་ཕྱིར། །ཤཱཀྱའི་དགེ་སློང་རིན་ཆེན་གྲུབ་ཀྱིས་བཀོད། །དེ་ཡི་དགེ་བས་མཐའ་ཡས་སྐྱེ་རྒུའི་ཚོགས། །སྒྲིབ་གཉིས་ལྷ་
མིན་བདུད་ཀྱི་དཔུང་བཞི་བཅོམ། །མཁྱེན་རབ་སྤྱན་སྟོང་ཡེ་ཤེས་རྡོ་རྗེ་འཛིན། །ཡོན་ཏན་རིན་ཆེན་རྒྱན་སྤྲས་འགྲུབ་གྱུར་ཅིག །འདི་ལ་ནོར་པའི་ཚོགས་ནི་ཅི་མཆིས་པ། །དུས་གསུམ་བླ་མ་རྣམས་ལ་འདོད་པའི་ལྷ། །མཁས་པའི་

བདེ་མཆོག་ཆོས་སྐོར་
སྐྱེས་བུ་རྣམས་ཀྱི་བཟོད་པའི་མེས། །ནོར་བའི་རྒྱུ་ཡི་ཚང་ཚིང་བསྲེག་ཏུ་གསོལ། །དཔལ་འཁོར་ལོ་སྡོམ་པའི་རྩ་བའི་རྒྱུད་ཀྱི་སྤྱི་དོན་རྣམ་པར་གཞག་པ་དོན་གསལ་ཞེས་བྱ་བ་འདི། དཔལ་ལྡན་བླ་མའི་བཀའ་གནང་བ་ལ་བརྟེན་
ནས། བུ་སྟོན་གྱིས་རྒྱལ་བའི་ལོ་སྣྲོན་གྱི་ཟླ་བའི་ཉི་ཤུ་གཉིས་ལ་རྫོགས་པར་སྦྱར་བའོ། །འདིས་འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་མྱུར་དུ་སྐེམས་པར་གྱུར་ཅིག།